Cuneiform Tablet CUSAS 34 8
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi₄-ma um-ma šu-IŠTAR-ma a-šu-mì qá-tí-a ša É kà-ri-im i-tur₄-DINGIR a-na 4 ma-na KÙ.BABBAR iš-pu-ra-am a-bi₄ a-ta 8 ku-ta-ni 0.5 ma-na 4 GÍN.TA KÙ.BABBAR na-dá-ku i-na ší-im ṣú-ba-tí-a ša šé-ep ša-lim-a-ḫi-im É kà-ri-im šu-mì-i i-tur₄-DINGIR ú-dí-ú a-bi₄ a-ta ma-lá ik-šu-du tí-ir-ta-kà li-li-kam-ma KÙ.BABBAR lu-šé-bi₄-lam a-šu-mì ša zu-ba qá-tim ša ta-áš-pu-ra-ni um-ma a-ta-ma 8 TÚG e-ri-šu ší-im 8 ku-ta-ni iš-tí a-da-da ú-šé-ba-lá-am ú-lá a-ta i-dí-ma ṭup-pá-am ša kà-ri-im šé-bi₄-lá-ma 1.3333300000000001 ma-na KÙ.BABBAR lu-šé-bi₄-lá-kum ú-ul i-na qá-tí-kà ili₅-we-da-ak i-dí-ma ṭup-pá-kà šé-bi₄-lam